بێتی ویلیامز

بێتی ویلیامز (؛ ٢٢ی ئایاری ١٩٤٣–١٧ی ئازاری ٢٠٢٠) چالاکوانێکی ئاشتی بوو لە باکووری ئێرلەندا، و یەکێک لە ھەڵگرانی خەڵاتی نۆبێل بوو.

بێتی لەگەڵ ھەریەکە لە کیاران مەککیوۆن و مایرێد ماگوێر، دامەزراوەی ژنان بۆ ئاشتیان دامەزراند، کە دواتر ناوەکەی گۆڕدرا بۆ کۆمەڵگایەک بۆ ئاشتی مرۆڤ. ئامانجی ئەم ڕێکخراوە دۆزینەوەی چارەسەری ئاشتیانە بووە بۆ باکووری ئێرلەندا. دواتر لە ساڵی ١٩٧٦، بێتی لەگەڵ مایرێد ماگوێر بەھاوبەشتی خەڵاتی نۆبێلیان پێدرا لە ئاشتی پێدرا، لەپای کارە ئاشتیخوازییەکانیان بۆ پرس و کێشەکانی باکووری ئێرلەندا. لە ساڵی ٢٠٠٦، ویلیامز بووە یەکێک لە دامەزرێنەرانی کۆمەڵەی دەستپێشخەری ژنانی نۆبێل، لەگەڵ ھەریەکە لە براوەکانی خەڵاتی نۆبێل لە ئاشتی مایرێد ماگوێر، شیرین عەبادی، وانگاری ماتای، جۆدی ویلیامز ھەروەھا ڕیگوبەرتا مەنچو توم.

بێتی ویلیامز لە ساڵی ٢٠٠٦، لە تاک گۆرانییەکی گرووپی مۆسیقای کەنەدی نیکڵباک، بەناونیشانی ئەگەر ھەمووان گرنگی پێبدەن (If Everyone Cared) دەرکەوت.

لە ساڵی ٢٠٠٤، لە ئەمریکاوە گەڕایەوە باکووری ئێرلەندا، دواتر لە ١٧ی ئازاری ٢٠٢٠ لە تەمەنی ٧٦ ساڵیدا کۆچی دواییی کرد.E' morta Betty Williams, premio Nobel e ideatrice della Città della PaceIl ricordo E’ morta Betty Williams. Portò in Basilicata la Città della pace per i bambini

 سەرچاوەکان 

پۆل:لەدایکبووانی ١٩٤٣
پۆل:مردووانی ٢٠٢٠
پۆل:وەرگرانی خەڵاتی ئاشتیی نۆبێل
پۆل:ژنانی براوەی خەڵاتی نۆبێل
پۆل:وەرگرانی خەڵاتی نۆبێلی بریتانی